CELEX: 62020CA0181
Language: fi
Date: 2022-01-25 00:00:00
Title: Asia C-181/20: Unionin tuomioistuimen tuomio (suuri jaosto) 25.1.2022 (ennakkoratkaisupyyntö, jonka on esittänyt Nejvyšší soud České republiky – Tšekki) – VYSOČINA WIND a.s. v. Česká republika – Ministerstvo životního prostředí (Ennakkoratkaisupyyntö – Ympäristö – Direktiivi 2012/19/EU – Sähkö- ja elektroniikkalaiteromu – Velvollisuus rahoittaa aurinkosähköpaneeleista aiheutuvan romun jätehuollon kustannukset – Taannehtiva vaikutus – Oikeusvarmuuden periaate – Direktiivin virheellinen täytäntöönpano – Jäsenvaltion vastuu)

14.3.2022   
            
            
               FI
            
            
               Euroopan unionin virallinen lehti
            
            
               C 119/9
            
         
      Unionin tuomioistuimen tuomio (suuri jaosto) 25.1.2022 (ennakkoratkaisupyyntö, jonka on esittänyt Nejvyšší soud České republiky – Tšekki) – VYSOČINA WIND a.s. v. Česká republika – Ministerstvo životního prostředí
      (Asia C-181/20) (1)
      
      (Ennakkoratkaisupyyntö - Ympäristö - Direktiivi 2012/19/EU - Sähkö- ja elektroniikkalaiteromu - Velvollisuus rahoittaa aurinkosähköpaneeleista aiheutuvan romun jätehuollon kustannukset - Taannehtiva vaikutus - Oikeusvarmuuden periaate - Direktiivin virheellinen täytäntöönpano - Jäsenvaltion vastuu)
      (2022/C 119/12)
      Oikeudenkäyntikieli: tšekki
      
         Ennakkoratkaisua pyytänyt tuomioistuin
      
      Nejvyšší soud České republiky
      
         Pääasian asianosaiset
      
      Kantaja: VYSOČINA WIND a.s.
      Vastaaja: Česká republika – Ministerstvo životního prostředí
      
         Tuomiolauselma
      
      
                  1)
               
               
                  Sähkö- ja elektroniikkalaiteromusta 4.7.2012 annetun Euroopan parlamentin ja neuvoston direktiivin 2012/19/EU 13 artiklan 1 kohta on pätemätön siltä osin kuin siinä velvoitetaan tuottajat rahoittamaan 13.8.2005–13.8.2012 markkinoille saatetuista aurinkosähköpaneeleista aiheutuvan romun jätehuollon kustannukset.
                  Direktiivin 2012/19 13 artiklan 1 kohtaa on tulkittava siten, että se on esteenä kansalliselle lainsäädännölle, jossa velvoitetaan aurinkosähköpaneelien käyttäjät, ei niiden tuottajat, rahoittamaan 13.8.2012 eli tämän direktiivin voimaantulopäivästä alkaen markkinoille saatetuista kyseisistä paneeleista aiheutuvan romun jätehuollon kustannukset.
               
            
                  2)
               
               
                  Unionin oikeutta on tulkittava siten, että se, että jäsenvaltio on antanut unionin direktiivin vastaista lainsäädäntöä ennen tämän direktiivin antamista, ei sellaisenaan merkitse unionin oikeuden rikkomista, koska ei voida katsoa, että mainitussa direktiivissä säädetyn tavoitteen saavuttaminen olisi vakavasti vaarantunut ennen kuin tästä direktiivistä on tullut osa unionin oikeusjärjestystä.
               
            
         (1)  EUVL C 222, 6.7.2020.